At sætte garn, hvor fiskene står tæt lyder som en god ide, men det kan være ulovligt. Lovgivningen foreskriver, at der skal være 200 meter fra dæmningen ved Aggersundbroen, men den tiltalte fritidsfisker satte sine garn 30 meter for tæt på. Byretten i Aalborg takserede den forseelse med 2500 kroner i bøde, men anklagemyndigheden vil have bøden sat op, og fiskeretten inddraget i op til et år. Vestre Landsret påbegynder sagen onsdag.

Opsummering:
En nordjysk fritidsfisker risikerer at miste retten til at fiske, efter at have sat garn for tæt på dæmningen ved Aggersundbroen